Inscripcions obertes per al curs teòric-pràctic d'Anàlisi d'Estats Financers - ICAB
Cada dimarts i dijous, de 18h a 20h, el Col·legi d'Advocacia de Barcelona (ICAB) ofereix un curs per conèixer en profunditat el procés comptable a través de sessions teòriques i també aplicades. En total, setze classes, de les quals vuit són pràctiques -tant manuals com amb Excel-.
El Pla General Comptable, els diferents tipus de balanços i ràtios, i la interpretació dels mateixos són alguns dels camps que s'impartiran durant el curs, així com el crèdit teòric de l'empresa i el càlcul d'existències finals.
El ponent serà Joan Sardà Sampietro, actualment membre de la Comissió d'Advocats Sèniors de l'ICAB i tècnic mercantil i analista d'Estats Financers.
El curs tindrà lloc a l'aula 71, 7a planta de la seu de l'ICAB (carrer Mallorca, 283). Matrícula oberta!